বাংলাদেশে কম্পিউটারের ইতিহাস
ষাটের দশকে দেশে ও বিদেশে বৈজ্ঞানিক গবেষণাসহ ব্যাংক-বীমা ও ব্যবসা-বাণিজ্যে দ্রুত প্রসার ঘটতে শুরু করে; এবং এজন্য রুটিন হিসাবের পরিমাণ যেমন বৃদ্ধি পায় তেমনি প্রয়োজন হয়ে পড়ে হিসাবে দ্রুততা আনয়নের। বড় বড় অনেক প্রতিষ্ঠানে হাতে-কলমে হিসাব পরিচালনা প্রায় অসম্ভব হয়ে ওঠে। এসময় দেশের কয়েকটি বৃহৎ প্রতিষ্ঠান ব্যয়বহুল মেইনফ্রেম কম্পিউটার স্থাপন করে। ষাটের দশকের শেষ দিকে তদানীন্তন হাবিব ব্যাংক IBM 1401 কম্পিউটার এবং ইউনাইটেড ব্যাংক IBM 1901 কম্পিউটার স্থাপন করে। প্রধানত ব্যাংকের যাবতীয় হিসাব-নিকাশের জন্য ব্যবহূত এসব কম্পিউটার ছিল তৃতীয় প্রজন্মের মেইনফ্রেম ধরনের।
কেন্দ্রীয় প্রক্রিয়াকরণ ইউনিট
১৯৬৪ সালে আইবিএম সিস্টেম/৩৬০ কম্পিউটার নকশা আনল যা ব্যবহার করা হয়েছিল বেশ কিছু কম্পিউটারে ধারাবাহিকভাবে। এগুলো কিছু প্রোগ্রাম চালাতে পারত ভিন্ন ভিন্ন গতি ও দ্রুততায়। এটি গুরুত্বপূর্ন ছিল এই কারণে যে তখন এক কম্পিউটার অন্যটির সাথে মিলতো না এমনকি একই প্রতিষ্ঠানের হলেও। এই সুবিধা অব্যাহত রাখার জন্য আইবিএম মাইক্রোপ্রোগ্রাম (প্রায়শই "মাইক্রোকোড হিসেবে ডাকা হয়) ধারনাটি ব্যবহার শুরু করে। এটি বর্তমানেও আধুনিক সিপিইউগুলোতে বহুলাংশে দেখা যায়। সিস্টেম/৩৬০ কম্পিউটার নকশাটি এত জনপ্রিয় হয় যে এটি মেইনফ্রেম কম্পিউটারের বাজারও কয়েক দশকের জন্য দখল করে বসে। একই বছরে (১৯৬৪ সালে), ডিজিটাল ইকুইপমেন্ট কর্পোরেশন বাজারে আনে একই ধারনায় প্রভাবিত একটি কম্পিউটার যা বিজ্ঞান ও গবেষনাকারীদের লক্ষ্য করে বানানো হয় এর নাম পিডিপি-৮। একই প্রতিষ্ঠান পরে জনপ্রিয় এই ধারার পিডিপি-১১ ছাড়ে যখন বড় মাপের সমন্বিত সার্কিট সত্যিকার অর্থে প্রায়োগিক হয়ে উঠে। এর আগে এটি এসএসআই সমন্বিত সার্কিট দিয়ে বানানো হত। এই ধারার আগের মডেলগুলোর তুলনায় পিডিপি-১১ তে চারটি বড় মাপের সমন্বিত সার্কিট ব্যবহার করা হয়।